**Դորոթի Ջին Հեյլս** (հունիսի 22, 1926(1926-06-22) - 1988), 20-րդ դարի ավստրալիացի բժիշկ։ Հեյլսը և իր հետ մի խումբ բժիշկներ մեծ դեր են խաղացել Դաշտանադադարի ավստրալիական ասոցիացիայի ստեղծման գործում։

Կյանք և կրթություն
------------------

Հեյլսը ծնվել է 1926 թվականին հունիսի 22-ին Մելբուռն քաղաքում՝ բժիշկ Ուիլյամ Ալլան Հեյլսի և Մերի Մոդ Ուիտֆիլդի ընտանիքում։ Ունեցել է մեկ մեծ և մեկ փոքր քույր։ Հեյլսը հաճախել է Մելբուռնի աղջիկների ավագ դպրոց, որտեղ 1943 թվականին դարձել է դպրոցի աշակերտական խորհրդի ղեկավար։ Հետագայում նա ընդունվել է Մելբուռնի համալսարան, որտեղ 1949 թվականին ստացել է բակալավրի աստիճան բժշկության և արվեստի ոլորտում։ Հետո Հելսը սկսել է նախապատրաստվել Մելբուռնի թագավորական հիվանդանոց ընդունելվու համար։ 1960 թվականին ավարտել է իր ուսումը՝ որպես բժիշկ-օրդինատոր։

Կարիերա
-------

Հելսը աշխատել է որպես սպա, մտավոր հետամնացություն ունեցող երեխաների հետ՝ Տրավանկորի զարգացման կենտրոնում։ Նա հաղթահարել է բժիշկների շրջանում տարածված ծերացող կանանց «փոքր» խնդիրների արհամարհման երևույթը։ 1960 թվականի վերջին ԱՄՆ-ում Հելյսը ծանոթացել է ֆիզիկոս Ռոբերտ Գրինբլատի հետ, և ֆիզիկոսն օգնել է նրան որոշակիորեն լուծել դաշտանադադարի շրջանում գտնվող կանանց խնդիրները։ 1962 թվականին Հեյլսը միացել է Ավստրալիական Կարմիր Խաչին՝ աշխատելով Վիկտորիական արյան փոխներարկման բաժնում 10 տարի։

Հեյլսը ելույթ է ունեցել ավստրալիացի բժիշկների դեմ, քանի որ վերջիններս խուսափում էին բուժման կուրսի շարունակությունից՝ վախենալով կողմնակի երևույթներից։ Այս գործում Հեյլսին աջակցել են պրֆեսոր Բրայան Հադսոնը և բժիշկ Հենրի Բուրգերը։ Շուտով Հեյլսը դարձել է նշանավոր ասիստենտ էնդոկրինոլոգիայի և շաքարային դիաբետի բաժնում, որտեղ 10 տարի շարունակ նրան դիմել են դաշտանադադարի շրջանի կանայք։ Նա և մի խումբ մտահոգված կին բժիշկներ ստեղծել են կես օր գործող կլինիկա, որտեղ ընդունել են հիվանդներին՝ չպահանջելով նրանցից բժշկի ուղեգրում։ 1971 թվականին Հեյլսը ստեղծել է կլինիկա, որը դարձել է աշխարհում դաշտանադադարի խնդիրներով զբաղվող առաջին կլինիկաներից մեկը։

1972 թվականին Հեյլսը համալսարանի ուսանողների բժշկական սպասարկման ծրագրի շրջանակներում միացել է Մոնաշի համալսարանին։ Երեք տարի անց նա վերադարձել է Մելբուռն համանման պաշտոն զբաղեցնելու։

1976 թվականին նա հիմնել է երկրորդ կլինիկան՝ Թագավորական կանանց հիվանդանոցում։ Սա եղել է մինչև 1978-1986 թվականներին դաշտանադադարի հարցերով խորհրդատու աշխատելը։

Բժիշկները սկսել են աջակցել Հեյլսին նրա հետազոտությունների մեջ, որոնք կապված էին տարեց կանանց առողջությանը։ Հետագայում նա ստեղծել է մի աշխատություն, որը եղել է հորմոնալ փոխարինող միջոցների մասին՝ «Էստրոգենները և կանայք դաշտանադադարի և հետդաշտանադադարային շրջաններում» անվանմամբ։ Այս աշխատությունը 1977 թվականին հրապարակել է Ավստրալիական բժշկական հոդվածում։ Հեյլսը կազմակերպել է դաշտանադադարի մասին կոնֆերանս, որը 5 տարի անց այլ բժիշկների հետ համագործակցության շնորհիվ դարձել է ազգային, և հենց այս իրադարձությունն էլ հետագայում հիմք է հանդիսացել Դաշտանադադարի ավստրալիական ասոցիացիայի ստեղծման համար։ Հեյլսը այդ հավաքների ժամանակ ֆինանսավորում էր մրցանակ՝ տարվա լավագույն աշխատանքների համար։

Հեյլսը գրավել է հասարակության ուշադրությունը՝ փորձելով կոտրել դաշտանադադարի հետ կապված միֆերը և կարծրատիպերը։ Այս նպատակով նա հանդես է եկել նաև *Talkback* ռադիոյում։ Ստեղծել է փոքրիկ ուղեցույց՝ «Միջին տարիքը 1980 թվականին» անվամբ, երը 6 տարվա ընթացքում հրատարակվել է 3 անգամ։ Նա նաև համագործակցել է առոջապահության ֆեմինիստական շարժման հետ։

Անձնական կյանք
--------------

Հեյլսն ամուսնացել է բժիշկ Հենրի Բակխերսի հետ 1951 թվականի նոյեմբերի 21-ին, նրանք ունեցել են 3 երեխա՝ ներառյալ Ժանետ Միշելմո Հելյսը։ 1988 թվականի նոյեմբերի 27-ին Հեյլսը մահացել է քաղցկեղից։ Մարմինը հրկիզվել է։

Ժառանգություն
-------------

1992 թվականին ստեղծվել է Ջին Հեյլսի անվան կանանց առոջության ֆոնդ՝ նապատակ ունենալով շարունակելու Հեյլսի աշխատանքները։ Մոնաշի համալսարանում հիմնվել է Ջին Հեյլսի անվան հետազոտական բաժին։

Ծանոթագրություններ
------------------

1. 1 2  Australian Dictionary of Biography — MUP, 1966.
2. 1 2  Australian Dictionary of Biography — MUP, 1966.
3. 1 2  Australian Women's Register — 2000.
4. 1 2  Encyclopedia of Australian Science
5. ↑
6. 1 2 3 4 5 6 7 8 9 10 11 12 13 14 15 16  Hunter, Cecily. «Hailes, Dorothy Jean (1926–1988)». *Biography Dorothy Jean Hailes*. Australian Dictionary of National Biography. Վերցված է 2018 թ․ նոյեմբերի 15-ին. `{{cite book}}`: `|website=` ignored (օգնություն)
7. 1 2  «Dr Dorothy Jean Hailes AM (1943)» (PDF). *Melbourne Girls Grammar (Information Exchange)*. Melbourne Girls Grammar. Արխիվացված է օրիգինալից (PDF) 2020 թ․ մարտի 6-ին. Վերցված է 2018 թ․ նոյեմբերի 15-ին.
8. ↑  «Australian Red Cross Blood Service». *National Library of Australia*. National Library of Australia. Վերցված է 2018 թ․ նոյեմբերի 15-ին.
9. ↑  Hailes, Dorothy Jean; Burger, Henry (1987). «Effect Of Combined Implants Of Oestradiol And Testosterone On Libido In Postmenopausal Women». *British Medical Journal (Clinical Research Edition)*. Jstor. **294** (6577): 936–937. doi:10.1136/bmj.294.6584.1418. JSTOR 29526660. PMC 1246581. PMID 3107663.
10. ↑  White, Sue (2015 թ․ մարտի 23). «Meet the boss: Janet Michelmore, Executive Director, Jean Hailes for Women's Health». *The Sydney Morning Herald* (անգլերեն). Վերցված է 2020 թ․ նոյեմբերի 18-ին.
11. ↑  «Survey Offers Insight into Women's Health». *Health Staff Recruitment*. Health Staff Recruitment. Վերցված է 2018 թ․ նոյեմբերի 15-ին.
12. ↑  «Jean Hailes Research Unit». *Monash University*. Monash University. Վերցված է 2018 թ․ նոյեմբերի 15-ին.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ավստրալիական կենսագրական |

 |